Diari Oficial de la Generalitat Valenciana


Sumari del DOGV 4986, del 15-04-2005 (2005/3577)

RESOLUCIÓ de 5 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a despeses de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista a València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/3577


Data del document
:   05-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * administració local
    * esport
    * cooperació administrativa

RESOLUCIÓ de 5 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a despeses de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista a València. [2005/S3577]
  
Subscrit, després de la tramitació prèvia reglamentària, entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme, el 13 de desembre de 2004, un Conveni de col·laboració per a despeses de gestió, i d'equipament i infraestructures, en el Centre Especialitzat d'Alt Rendiment de Ciclisme en Pista a València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0149/2005, i que figura com a annex d'esta resolució.
  
València, 5 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme per a despeses de Gestió, i d'Equipament i Infraestructures, en el Centre Especialitzat d'Alt Rendiment de Ciclisme en Pista a València.
  
Madrid, 13 de desembre de 2004
  
Reunits
  
D'una part, Jaime Lissavetzky Díez, secretari d'estat president del Consell Superior d'Esports, intervé en nom i representació del dit organisme, d'acord amb el Reial Decret 286/1999, de 22 de febrer, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6, en relació amb la disposició addicional tretze de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú
  
D'una altra part, Alejandro Font de Mora Turón, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, estant especialment autoritzat per a la subscripció del present conveni per Acord del Govern Valencià de data 3 de desembre de 2004, d'acord amb l'article 54.bis del Text Refós de la Llei d'Hisenda de la Generalitat Valenciana, segons redacció efectuada per l'article 12 de la Llei 3/1996, de 30 de desembre, de Mesures de Gestió i Organització de la Generalitat Valenciana y amb l'article 21 f) de la Llei 5/1983, de 30 de desembre, de Govern Valencià.
  
D'una altra, Rita Barberá Nolla, alcaldessa presidenta de l'Ajuntament de València, en nom i representació d'este, autoritzada per a la subscripció del present conveni per Acord de la Junta de Govern Local de la mencionada corporació, de data 15 d'octubre de 2004, en virtut de la delegació d'atribucions efectuada pel Ple de data 14 de juny de 2003, i assistida pel titular de l'òrgan de suport de la Junta de Govern Local, Francisco Javier Vila Biosca.
  
I d'una altra part, Manuel Pérez Rubio, president de la Reial Federació Espanyola de Ciclisme, en nom i representació de la dita Federació, facultat per a este acte en virtut de la representació que li atorga l'article 26 dels Estatuts de la dita Federació.
  
Actuant en virtut de les competències que cada un exercix i legitimats per a la firma del conveni,
  
Exposen
  
I. El desenvolupament de l'esport ha entrat en un procés de tecnificació que exigix aplicar en tots els nivells i àmbits unes bases científiques i tècniques rigoroses.
  
Per a arribar a crear una elit esportiva, és necessari disposar d'un context idoni per al desenvolupament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.
  
II. L'Administració General de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una comunitat autònoma.
  
No obstant això, es consagra el principi de cooperació entre l'Estat i les comunitats autònomes en l'exercici de les seues respectives competències, a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.
  
És objectiu prioritari de la Llei 10/1990, de 15 d'octubre, de l'Esport (BOE 10.10.1990), el suport, en tots els aspectes, als esportistes d'alt nivell. Així ho recull l'article 6, apartat 1, de la mencionada llei: ?L'esport d'alt nivell es considera d'interés per a l'Estat, en la mesura que constituïx un factor essencial en el desenvolupament esportiu, per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional?. I en el seu apartat 2, ?L'Administració General de l'Estat, en col·laboració amb les comunitats autònomes, quan corresponga, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional?.
  
III. D'acord amb la base sexta, punt sèptim, de l'Orde de 23 de gener de 1998 (BOE de 29 de gener de 1998), reguladora de la concessió d'ajudes i subvencions a càrrec de crèdits pressupostaris del Consell Superior d'Esports, podran sol·licitar ajudes els centres d'alt rendiment o de tecnificació esportiva la titularitat o la gestió dels quals corresponga a les comunitats autònomes, corporacions locals o altres entitats públiques que es troben classificats com a tals pel Consell Superior d'Esports i després de la subscripció d'un conveni de col·laboració entre este i l'entitat titular de la instal·lació.
  
IV. El Centre Especialitzat d'Alt Rendiment de Ciclisme en Pista de València, situat a les instal·lacions del Velòdrom Luis Puig, propietat de l'Ajuntament de València, va ser qualificat com a tal per resolució de 17 de juny del 2002 del Consell Superior d'Esports (BOE núm.166, de 12 de juliol, del 2002).
  
En l'àmbit de les respectives competències que la legislació vigent conferix al Consell Superior d'Esports, a la Generalitat Valenciana i a l'Ajuntament de València, les dites entitats estan interessades a col·laborar en el funcionament del Centre Especialitzat d'Alt Rendiment de Ciclisme.
  
En conseqüència i per a regular la dita col·laboració, les institucions firmants subscriuen el present acord que se subjectarà a les següents
  
Clàusules
  
Primera. Objecte
  
És objecte del present conveni regular la col·laboració entre el Consell Superior d'Esports, la Conselleria de Cultura, Educació i Esport de la Generalitat Valenciana, l'Ajuntament de València i la Reial Federació Espanyola de Ciclisme, per al funcionament del Centre Especialitzat d'Alt Rendiment de Ciclisme en Pista, amb la finalitat de desenvolupar en este la preparació i especialització de l'esportista d'alt nivell, d'acord amb la Resolució de 23 de setembre de 2003, per la qual es convoquen ajudes per als centres d'alt rendiment, i centres especialitzats, per a l'any 2004.
  
Segona. Actuacions que corresponen al Consell Superior d'Esports
  
El Consell Superior d'Esports es compromet:
  
A atorgar una subvenció a la Generalitat Valenciana per un import màxim de 81.000 euros, per a despeses ocasionades per la gestió i el funcionament del CEAR, i 27.045 euros destinats a inversions i equipament del centre, de conformitat amb la decisió adoptada per la Comissió creada per a l'estudi de la documentació presentada per les comunitats autònomes, per a ajudes a centres d'alt rendiment i especialitzats, en la seua reunió de data 21 de maig del 2004.
  
Tercera. Actuacions que corresponen a la Conselleria de Cultura, Educació i Esport
  
La Generalitat Valenciana es compromet:
  
1. A contribuir, a càrrec dels seus pressupostos, al finançament de les despeses d'explotació i inversions necessàries per a la prestació de servicis per part del centre.
  
2. A destinar els fons aportats pel Consell Superior d'Esports a la finalitat indicada en la sol·licitud de subvenció, vetlant pel compliment dels criteris bàsics de funcionament del centre.
  
3. A justificar la inversió dels fons percebuts.
  
4. A incloure la imatge institucional del Consell Superior d'Esports en aquelles instal·lacions o activitats per a les quals haja rebut subvenció d'este organisme.
  
Quarta. Actuacions que corresponen a l'Ajuntament de València
  
Per al funcionament del Centre Especialitzat d'Alt Rendiment de Ciclisme en Pista, l'Ajuntament de València posa a disposició de la Conselleria de Cultura, Educació i Esport, l'ús de les instal·lacions del velòdrom de Luis Puig que componen el centre.
  
Quinta. Actuacions que corresponen a la Reial Federació Espanyola de Ciclisme
  
La Reial Federació Espanyola de Ciclisme contribuirà amb els mitjans necessaris per al desenvolupament tècnic esportiu del ciclisme en les modalitats especifiques de l'especialitat.
  
Sexta. Finançament i pagament respecte de l'exercici 2004
  
Les despeses d'explotació i inversions necessàries per a la prestació de servicis per part del centre, seran finançades per part del Consell Superior d'Esports, d'acord amb la proposta següent:
  
Despeses de gestió:
  
Aplicació pressupostària: 50-502.922-X.128-66 00 11
  
Quantia màxima: 81.000,00 euros.
  
Despeses d'inversions:
  
Aplicació pressupostària: 70-590.878-K.820-86 22 11
  
Quantia màxima: 27.045,00 euros.
  
El pagament de la subvenció atorgada pel Consell Superior d'Esports es farà efectiu a partir de la subscripció del present conveni, després del compliment dels requisits exigits per al pagament de subvencions per la normativa pressupostària estatal.
  
Les subvencions a què es referix este conveni queden subjectes al que establix la Llei 38/2003, de 17 de novembre, General de Subvencions, excepte per a allò en què, segons indica la disposició transitòria segona de la dita llei, se li haurà d'aplicar la normativa vigent en el moment del seu inici, és a dir, l'article 81 i següents del Text Refós de la Llei General Pressupostària, aprovat pel Reial Decret Legislatiu 1.091/1988, de 23 de setembre, i el que disposa el Reglament de procedència per a la concessió de subvencions públiques, aprovat pel Reial Decret 2.225/1993, de 17 de desembre.
  
Les aportacions de la Conselleria de Cultura, Educació i Esport s'efectuaran en concepte de subvenció a favor de la Federació de Ciclisme de la Comunitat Valenciana, per al finançament del programa de tecnificació de ciclisme que es desenvolupe en el Centre Especialitzat d'Alt Rendiment de Ciclisme de València. A l'efecte, ambdós entitats subscriuran un conveni de col·laboració on es plasmaran ?entre altres aspectes- la forma de lliurament de les subvencions i la forma i terminis de justificació, atenent el que disposa el Text Refós de la Llei d'Hisenda Pública de la Generalitat Valenciana.
  
El pressupost de gestió del centre per a l'exercici 2004 és aprovat de conformitat amb el Consell Superior d'Esports.
  
Sèptima. Comissió tècnica
  
Per a l'aplicació, seguiment i desenvolupament del present conveni es crea una Comissió Tècnica, amb la següent composició, funcions i règim de funcionament:
  
a) Composició:
  
Estarà integrada per huit membres:
  
- El director general d'Esports del CSD, o persona en qui delegue.
  
- Un representant del CSD pertanyent a la Subdirecció General d'Alta Competició.
  
- El secretari autonòmic d'Esport de la Generalitat Valenciana, o persona en qui delegue.
  
- El regidor d'Esports de l'Ajuntament de València, o persona en qui delegue.
  
- El director del centre.
  
- Un representant de la Federació Espanyola de Ciclisme
  
- Un representant de la Federació de Ciclisme de la Comunitat Valenciana.
  
- Un representant de la Delegació del Govern a la Comunitat Autònoma
  
La Comissió Tècnica podrà comptar amb l'assessorament de tècnics i especialistes per al millor compliment de les seues funcions.
  
b) Seran funcions de la Comissió Tècnica les següents:
  
- Proposar els objectius que perseguirà el centre.
  
- Proposar les mesures necessàries per a la direcció i compliment dels objectius.
  
- Realitzar el seguiment de les activitats del centre i dels esportistes allotjats en este.
  
- Conéixer els programes d'inversió del centre.
  
- Totes les altres que es deriven del present conveni.
  
c) Funcionament:
  
La Comissió Tècnica es reunirà, com a mínim, dos vegades a l'any i totes les vegades que siga necessari, a petició de qualsevol de les parts, i celebrarà les reunions a la seu del centre.
  
Octava. Criteris de funcionament del centre
  
Els criteris bàsics de funcionament del centre, que hauran de recollir-se en les normes que ho regulen, són els següents:
  
- Les places del centre s'oferiran en funció de les previsions que s'establisquen amb les respectives federacions i de la capacitat del centre. L'oferta de les dites places es farà prioritàriament a les federacions espanyoles i, en cas d'existir vacants, a les federacions valencianes.
  
- Les federacions esportives espanyoles i valencianes que utilitzen els servicis del centre hauran d'informar a la Comissió Tècnica sobre la selecció dels tècnics i dels esportistes que puguen accedir a este.
  
- El nivell d'utilització i ocupació del centre haurà de correspondre prioritàriament a activitats d'interés estatal proposades pel Consell Superior d'Esports.
  
Les federacions esportives que realitzen activitats al centre, tant amb esportistes residents com en activitats temporals, aportaran al seu càrrec la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del centre.
  
Novena. Duració
  
El present conveni entrarà en vigor l'endemà de la seua firma per les parts. A partir de la seua subscripció, la vigència s'estén fins al 31 de desembre del 2004.
  
Deu. Resolució
  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haja sigut detectat.
  
Onzena. Naturalesa
  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
I com a mostra de conformitat, les parts subscriuen el present conveni en triple versió i només a un efecte, al lloc i la data indicats en l'encapçalament.
  
El secretari d'estat-president
  
del Consell Superior d'Esports
  
JAIME LISSAVETZKY DÍEZ
  
El conseller de Cultura, Educació i Esport
  
ALEJANDRO FONT DE MORA TURÓN
  
L'alcaldessa de València
  
RITA BARBERÁ NOLLA
  
El president de la Reial Federació Espanyola de Ciclisme
  
FULGENCIO SÁNCHEZ MONTESINOS